ดีอี เตือนภัย เพจปลอม “ตลาดหลักทรัพย์ฯ เปิดโอกาสการลงทุนกับ Asia Plus Group ราคาพอร์ตเริ่มต้น 1,288 บาท” หวั่นสูญเงิน-ข้อมูลส่วนบุคคล 
.
กระทรวงดิจิทัลเพื่อเศรษฐกิจและสังคม (ดีอี) ตรวจพบข่าวปลอมรายสัปดาห์ที่เกี่ยวข้องกับอาชญากรรมออนไลน์ ซึ่งประชาชนให้ความสนใจสูงสุดอันดับที่ 1 เรื่อง “ตลาดหลักทรัพย์ฯ เปิดโอกาสการลงทุนกับ Asia Plus Group ราคาพอร์ตเริ่มต้น 1,288 บาท” รองลงมาคือเรื่อง “ผู้เสียหายจากมิจฉาชีพ ลงทะเบียนขอรับเงินคืนผ่าน TikTok ฟรี” โดยขอให้ประชาชน อย่าหลงเชื่อข่าวปลอม เลือกเชื่อ-แชร์ ข้อมูลที่เป็นประโยชน์ หวั่นสร้างความสูญเสียทั้งข้อมูลส่วนบุคคล และทรัพย์สิน โดยอาจส่งผลกระทบต่อประชาชนในสังคมเป็นวงกว้าง
.
สำหรับอันดับ 1 เรื่อง “ตลาดหลักทรัพย์ฯ เปิดโอกาสการลงทุนกับ Asia Plus Group ราคาพอร์ตเริ่มต้น 1,288 บาท” กระทรวงดีอี ได้ประสานงานตรวจสอบร่วมกับตลาดหลักทรัพย์แห่งประเทศไทย (SET) พบว่าเป็นข้อมูลเท็จ และขอชี้แจงว่า ตลาดหลักทรัพย์ฯ ไม่ได้มีการเปิดให้ลงทุนในช่องทางดังกล่าว โดยเป็นมิจฉาชีพแอบอ้างใช้ชื่อของ ตลาดหลักทรัพย์ฯ และให้ข้อมูลปลอม ขอประชาชนอย่าหลงเชื่อ เพราะอาจเกิดความเสียหายตามมา
.
อ่านเพิ่มเติมได้ที่.
สามารถแจ้งเบาะแส ข่าวปลอม และอาชญากรรมออนไลน์ทุกรูปแบบ โทรสายด่วน 1111 (24 ชม.) 
|  Line ID: @antifakenewscenter | เว็บไซต์.
#DE
#กระทรวงดิจิทัลเพื่อเศรษฐกิจและสังคม
#ดิจิทัลเพื่อเศรษฐกิจและสังคม
#AntiFakeNewsCenter
#ศูนย์ต่อต้านข่าวปลอม
#ข่าวปลอม